पाएं अपने शहर की ताज़ा ख़बरें और फ्री ई-पेपरडाउनलोड करें
वन्य जीव प्रेमी के सहयाेग से हिसार के वन्य प्राणी विभाग ने साेशल मीडिया पर वन्य प्राणी सांडे के तेल काे बेचने के नाम पर प्रचार करने में राजस्थान के हनुमानगढ़ के रमेश काे गिरफ्तार कर लिया है। पिछले कई दिन से आरोपी फेसबुक पर सांडे का तेल बेचने का प्रचार कर रहा था।
अखिल भारतीय जीव रक्षा बिश्नोई सभा हरियाणा के प्रदेश प्रवक्ता पृथ्वी सिंह बैनीवाल ने बताया कि हिसार के वन्य जीव प्रेमी राजकुमार ने फेसबुक पर विज्ञापन देखकर जीव रक्षा बिश्नोई सभा के प्रदेशाध्यक्ष विनोद कड़वासरा से सलाह लेते हुए वन्य प्राणी विभाग के गार्ड को सूचित किया व संबंधित पोस्ट का लिंक भेजा, जिस पर विभाग ने त्वरित कार्यवाही करते हुए ट्रैप लगाकर व्यक्ति का पता लगाया और उसे वन्य प्राणी अधिनियम 1972 के तहत कार्यवाही करते हुए मौके पर ही गिरफ्तार कर लिया।
राजकुमार खीचड़ ने निवेदन किया कि किसी को भी इस प्रकार कोई विज्ञापन सोशल मीडिया पर वन्य जीवों के उत्पाद आदि बिकते दिखे तो संबंधित विभाग को सूचना दें। वन्य प्राणी विभाग के इंस्पेक्टर राजबीर सिंह का कहना है कि आरोपी सांडे का तेल की आड़ में आयुर्वेदिक दवाई लाेगाें काे बेचता था। आरोपी से पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn